མས་རྟོགས་ཀྱི་སྐྱེ་ཚུལ་རག་ལས་སོ། །བླ་མའི་སྒོ་གསུམ་དང་རང་གི་སྒོ་གསུམ་
དབྱེར་མེད་སྐབས་སུ་ཆོས་སྐུ། རྟོག་བྲལ་བདེ་ལྡན་པའི་སྐབས་སུ་ལོངས་སྐུ། གསལ་ལ་མ་
འགག་པའི་སྐབས་སུ་སྤྲུལ་སྐུའོ། །ཆོས་འབྲེལ་ཡོད་ཚད་ལ་དམ་སེལ་མ་ཞུགས་དགོས། སྦལ་
པ་རྨེ་ཅན་བཞིན་ནོ། །ཡིག་བརྒྱའི་རྡོར་སེམས་རྡོ་རྗེ་ཧཱུཾ་དང་བཅས་ལ་བསྐྱེད། རྒྱལ་བ་སྲས་
-384-

གསང་འདུས་ཁྲིད་ཡིག་ཆ་ལག་དང་བཅས་པ་བཞུགས།
བཅས་ཀུན་འདུས། བདུད་རྩིས་སྤྱི་གཙུག་ནས་ཞུགས། ལུས་གང་དྲི་མ་དག་སོགས་དམིགས།
སྔོན་འགྲོ་རྣམས་ཁང་པའི་འགྲམ་དང་འདྲ་བས། སྡིག་པ་འདག་པའི་རྟགས་མ་བྱུང་བར་དུ་
འབད་དགོས། ལུས་དབེན་གྱི་ཤེས་བྱ་ནི་ལུས་འདི་དོན་ལ་ཅིར་ཡང་མ་གྲུབ། ངར་འཛིན་གྱི་
བག་ཆགས་ཀྱིས་ཕུང་ཁམས་སྐྱེ་མཆེད་དུ་སྣང་། དེ་བཞིན་གཤེགས་པའི་སྐུར་ཤེས་པར་བྱ་
ཞིང་ངར་འཛིན་སྤང་བར་བྱའོ། །གཟུགས་ཀྱི་ལུས་དབེན་ནི། མདོ་རྒྱས་འབྲིང་དུ། བ་ལང་
ཤན་པས་བཤས་ནས་འདི་པགས་པ། ཤ་ཚིལ་རུས་པ་སོགས་དཔེ་དེ་བཞིན། རང་ལུས་ལ་
གཙང་ཞེན་སྤངས་ཏེ། སྐྲ་གཙང་སྙམ་ན། རང་གི་སྐྲ་ཟ་མའི་ནང་དུ་འདྲེས་ན། སྐྱུག་བྲོ་སྐྲ་
འདྲེས་འདུག་ཟེར་བ་བཞིན་པགས་པ་ལ་སོགས་པའང་འདྲ། ཉན་ཐོས་དང་ཐུན་མོང་པའོ། །རང་
བཞིན་ལུས་དབེན་ནི། འདུས་པས་ལུས་སུ་འཛིན་པ་ཡིན་པས། རུས་པའི་རྡུལ་ཕྲན། ཤའི་
རྡུལ་ཕྲན་སོགས་ཕྱེ་ནས། གཅིག་པུའི་བདག་འཛིན་སྤོང་། རྣམ་ཤེས་གཟུགས་ལ་མི་གནས་
མིག་བཙུམ་དུས། གཟུགས་ཡོད་ཀྱང་རྣམ་ཤེས་མེད་དབང་པོ་མི་གནས། གཉིད་དུས་དབང་
པོ་ཡོད་ཀྱང་རྣམ་ཤེས་མེད། རྣམ་ཤེས་གར་ཡང་མི་གནས་པའི་ཕྱིར། ལུས་དབེན་གསུམ་པོ་དེ་
གོ་ཡུལ་དུ་ཤར་ནས། ཏིང་ངེ་འཛིན་གྱི་ལུས་དབེན་བསྒོམ་སྟེ། ལྷ་མ་ཡིན་པ་ལྷར་བསྒོམ་པ
མིན། ལྷ་ཡིན་པ་ལ་ཡིན་པར་ཤེས་ནས་བསྒོམ་མོ། །བདེ་ལ་ངོས་བཟུང་མེད། གསལ་ལ་རྟོག་
པ་མེད། སྣང་ལ་རང་བཞིན་མེད་པར་སིང་ངེ་ཡེར་རེ་བ་བསྒོམས། ཕྱིས་ནི་སྣང་གྲགས་ཐམས་
ཅད་ལྷར་བསྒོམས། ཁམས་གསུམ་རྡོ་རྗེ་འཆང་གི་སྐུར་གསལ་བ་འབྱུང་སྟེ། གསལ་བ་མངོན་
གྱུར་ནི་མིན། མོས་པ་བརྟན་པ་ཡིན་ཏེ། དངོས་གྲུབ་ཀྱི་ལས་དང་པོ་པ་ཟེར། དེ་ལྟར་ལུས་
དབེན་འབྱོངས་ནས་ངག་དབེན་བྱ། པི་ཝང་ཁོག་པ་ལེགས་པར་འབྱོངས་ནས་རྒྱུད་འདོགས་
དགོས་པ་བཞིན་ནོ། །རྩ་བའི་རླུང་བཅུ་རེ་རེ་ལ་ཕྱེ་བས་བརྒྱར་འགྱུར། སྐྱེས་པའི་རྡོ་རྗེའི་སྣ།
བུད་མེད་ཀྱི་པདྨའི་རྩེ་མོ་ནས་འབྱུང་ཞེས་པ། འོད་ཟེར་ནི་ནཱ་ད་སྟེ་རླུང་ཕྲ་མོ་བྱུང་ནས་ཡར་
-385-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
རྒྱུས། སྣ་སྒོ་ནས་མགོན་པོ་བཞིའི་རླུང་དུ་གྱུར། སྒྲ་མཐའ་ནམ་མཁའ་དང་མཉམ་ཞེས་པ།
བརྗོད་མ་ཐག་སྐྱེ་མེད་དུ་སྟོངས་ནས་ངོས་བཟུང་དང་བྲལ་བ་ནམ་མཁའི་རང་བཞིན་དུ་སོང་བ་
དེ་ཡིན། བཤད་རྒྱུད་རྡོ་རྗེ་ཕྲེང་བར། སྒྲུབ་པོ་བདེ་བའི་སྟན་འདུག་ནས། །སྣ་ནི་ལྟེ་བའི་ཚད་དུ་
བཞག །ཕྲག་གོང་མཉམ་ལ་ལྕེ་རྐན་སྦྱར། །སོ་དང་མཆུ་ནི་བདེ་བར་བཞག །དབུགས་ཀྱི་
འབྱུང་རྔུབ་གློད་ནས་ནི། །ཅུང་ཟད་ཅུང་ཟད་རྩོལ་བྲལ་བས། །སོགས་གསུངས་སོ། །རྒྱུ་བ་མི་
གསལ་ན་བལ་ཚི་མེད་སོབ་པོ་སྣར་འཇུག་པའི་དོད་པོར། གོང་པ་མ་རེག་ཙམ་མམ་ལག་པ་མ་
རེག་ཙམ་གྱིས་ཀྱང་རགས་རིམ་ཤེས། གནས་པ་རིང་དུ་བྱེད་པ་རྒྱུད་འགྲེལ་དང་མི་མཐུན།
ཞག་གཅིག་ལ་རྡོར་བཟླས་ཉི་ཁྲི་ཆིག་སྟོང་དྲུག་བརྒྱ་དགོས་པའི་ཕྱིར། ཐར་ལོའི་སྦྱོར་དྲུག་ཏུ་
རླུང་བཟོ་མེད་དུ་འཇོག་པ་ལེགས་ཟེར། རོ་རྒྱབ་ཁེངས་ཤིང་ན་ན། བཟོ་བྱས་ཕར་ཟང་ཚུར་
ཟང་བྱ། མ་ནིང་གི་ཧས་ཀྱང་ཕན། བེམས་པོའི་རླུང་ཕྲ་བའི་རྒྱུ་ལུགས་མ་ཤེས་ན། གཡས་ནས་
མེ་རླུང་། གཡོན་ནས་རླུང་གི་རླུང་། མཉམ་རྒྱུ་ས་རླུང་། མཉམ་རྒྱུ་ཤེད་ཆུང་ངུ་ཆུ་རླུང་གཙོ་ཆེ།
གསལ་བའི་རྣམ་ཤེས་དང་བསྲེ་བའི་སྐབས་སུ། རང་བཞིན་བརྒྱད་ཅུ་རྣམ་རྟོག་བསྐྱེད་པའི་
གཞི་ཡིན། མིག་གི་སྒོ་ནས་རྒྱུ་དུས་རླུང་དང་རྣམ་ཤེས་འགྲོགས་ནས། ཕྱི་རོལ་གྱི་གཟུགས་ལ་
ཆགས་སྡང་མུག་གསུམ་སྐྱེད། དེ་ལ་ཕྱི་རོལ་ཡུལ་ལ་འཇུག་པ་ཧཱུཾ། ཡུལ་གྱིས་ཚིམ་ནས་ནང་དུ་
ལྡོག་པ་ༀ། ནང་དུ་གནས་པ་ཨཱཿ དེ་ལས་རླུང་གི་དེ་ཉིད་གསུམ་ཟེར་དེ་ཉིད་སྟོང་པ་དང་རོ་
གཅིག་པའི་ངང་ནས། ཆགས་ན་ཆགས་ཐོག །སྡང་ན་སྡང་ཐོག་ཏུ་རྡོར་བཟླས་བྱེད། དགོངས་
པ་ལུང་སྟོན་དུ། རླུང་ནི་ཕྲ་བའི་གཟུགས་ཀྱིས་སུ། །སེམས་དང་ཡང་དག་འདྲེས་གྱུར་ནས། །
དབང་པོའི་སྒོ་ནས་བྱུང་ནས་ནི། །ཡུལ་རྣམས་ལ་ནི་འཇུག་པར་བྱེད། །གསུངས། དེ་ལྟར་རླུང་
རྟ་དང་འདྲ་བ་སྦྱངས་ཤིང་དབང་དུ་བྱས་ནས་སེམས་མི་དང་འདྲ་བ་རང་འཆིངས་པ་ཡིན། རྟ་
མ་སྦྱངས་པར་མི་བཞོན་ན་གར་ཁྱེར་ཆ་མེད་དོ། །རྡོར་བཟླས་འཕྲོ་ན་མི་གཤིག་ཐིག་ལེ་ལ་
-386-

གསང་འདུས་ཁྲིད་ཡིག་ཆ་ལག་དང་བཅས་པ་བཞུགས།
མཚན་མོ་སེམས་བཟུང་ལ་གནས་ཆ་རྩལ་ཞེས་པ། ཡང་ན་ཉིན་མོ་རྡེའུ་ཤིང་བུ་ལྟ་བུ་གང་སྣང་
གཅིག་ལ་སེམས་བཟུང་། ཟིན་པ་དང་བལྟ་མཁན་ཤེས་པ་ལ་ཆེར་བལྟ། གསལ་ཆ་རྙེད་པ་
དང་། མ་ཡེངས་པར་སེམས་ལང་ཤོར་དུ་མ་སོང་བ་བྱ། ཡ་ཚབ་སྒོམ་པ་དམ་པ་ལ་མོས་ནས་
དིང་རིར་བྱོན་པས། ཡུར་འཇུ་བ་དང་ཐུག །དམ་པའི་དངོས་སློབ་བཛྲ་ཀྲོ་དྷ་དང་མཇལ། ང་
བསོད་ནམས་མེད་པར་དམ་པ་གྲོངས་ནས་གདུང་འཇུ་བ་དང་ཐུག་བྱུང་། ད་ཁྱེད་ཀྱིས་ང་ལ་
དམ་པས་གསུངས་པའི་ཆོས་ཤིག་ཤོད་དང་བྱས་པས། ངའི་དམ་པ་དེ་འཕྲལ་གླེང་གཏམ་སྣ་
ཚོགས་འོང་བ་གཅིག་གདའ་སྟེ། ཆོས་ཐུན་གཅིག་ཏུ་ལོངས་པ་ཉན་མ་མྱོང༌། ངས་རིག་པ་འདི་
བལྟས་སྟངས་ཀྱིས་གཅུན། སེམས་བསླབ་ཉེས་ལང་ཤོར་འདི་ལ་མིག་ལོག་ཀ་བྱས་སོ་ཨང་
གསུངས། དབེན་གསུམ་སོང་ནས་དངོས་གཞི་ལ། བདེན་གཉིས་ཡོད་པས། ཀུན་རྫོབ་སྒྱུ་
ལུས་མངོན་ལ་འོང་བ་ནི། བདག་བྱིན་བརླབས་སྒྱུ་ལུས་ལ་བརྟེན་ནས་དོན་དམ་འོད་གསལ་སྐྱེ་
བས་སོ། །སྒྱུ་ལུས་ལ་བདག་བྱིན་བརླབས་ཟེར་བ་ནི། ཕྱི་དང་ནང་གིས་རྣམ་ཕྱེ་བའི། །ཐམས་
ཅད་སྒྱུ་མ་ལ་འདས་མིན། །ནས་བདག་བྱིན་བརླབས་ཞེས་བཤད་དོ། །ཞེས་སོགས་ཀྱིས་ཤེས།
མཉམ་གཞག་སྒྱུ་ལུས་ཀྱིས་བལྟས་སྟངས། ཚངས་པ་ཁྱབ་འཇུག་གྱེན་ལ་བལྟ། །ཉན་ཐོས་
རང་རྒྱལ་ཐུར་དུ་བལྟ། །བྱང་ཆུབ་སེམས་དཔའ་ཐད་ཀར་ལྟ། །སྤོགས་ཆོག་ནི། ཉམས་བཟང་
པོ་སྐྱེས་ན་མི་དགོས། མ་སྐྱེས་ཤིང་། རྣམ་རྟོག་འོག་འགྱུའམ། བློ་ཡུན་ཞིང་འཚུབ་བམ། ལྟེངས་
སམ། ངར་མ་ཐོན་ན་དགོས། མར་པས་གདན་བཞིའི་ཡི་གེ་ན་མཛད་ལ་འདུག་པ་དེ་ཙམ་
འདིར་མི་ལྕོགས། རྩ་ཀ་ལི་འགྱིང་ལོག་མེ་ལོང་ལ་ཤར་བའི་སྟེང་དུ་སེམས་བཟུང༌། བསྒོམ་བྱ་
སྒོམ་བྱེད་བྲལ་བར་བཞག །སྔར་གྱི་རྩ་ཀ་ལིའི་དམིགས་རྟེན་ལྷ་སྐུ་མི་གསལ་ན་བྱེད་པ་ཡིན།
རྗེས་ཐོབ་སྒྱུ་མ་ལ། རྣལ་འབྱོར་པ་ནི་གང་གང་དམིགས། །དེ་དེ་སྒྱུ་མ་བཞིན་དུ་བརྟག །རྨི་
ལམ་སྒྱུ་མ། བར་དོ་སྒྱུ་མ་རྣམས་ལ་སྒྱུ་མ་གསུམ་བརྒྱུད་ཀྱི་མན་ངག་ཟེར། འཇིག་རྟེན་ཆོས་
-387-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
བརྒྱད་སྒྱུ་མཪ་རོ་མཉམ་ཞེས་པ་འོ་སྐོལ་བོད་ན་སྒྱུ་མའི་ལག་ལེན་མེད་ཀྱང་། རྨི་ལམ་གྱི་
དཔེས་ཤེས། རིག་པ་བཞུར་བའམ། སྤོགས་ཆོག་ལ་གཟུགས་བརྙན་ལ་བསྟོད་སྨད་སོགས་
བྱེད་པ་ཡིན། ཉིན་ཕྱེད་ཡན་མཉམ་གཞག་སྒྱུ་མ། དེ་ནས་རྗེས་ཐོབ་བྱ། མ་དག་སྒྱུ་ལུས་ཀྱི་དྲི་
མ་སྦྱོང་བ་ལ། དག་པ་སྒྱུ་ལུས་སྔར་བཞིན་མེ་ལོང་གི་གཟུགས་བརྙན་ལ་སེམས་བཟོ་མེད་དུ་
འཇོག་པའོ། །རྨི་ལམ་བཟུང་བའི་སྐབས་སུ། བླ་མའི་རྣལ་འབྱོར་རྒྱས་པ་རེ་བྱས་ལ་དམིགས་
པ་བྱ། གྲིབ་ལ་བརྡར་བས་གནས་དབེན་པ། མི་ངོ་གསར། ཟས་གསར་གཏམ་གསར་ ལ་
སོགས་འཛེམ་པ་གལ་ཆེ། ཙ་ན་ཀ་སྲན་མ་ལ་ཀ་ཟེར་བ་ཡིན། ཨ་ཤད་ཐ་ལྟ་བུ་སྒྲ་པའི་ཨ་དེ་
ཡིན། ལ་ལ་རྨི་ལམ་གཅིག་ཁོ་ན་སྐྱར་གྱིན་རྨི་བ་འདུག །དེ་འཛིན་དུ་འཇུག་སླ་བ་འདྲ་
འདུག །བླ་མ་རྟོག་ཁོང་། རྨི་ལམ་མ་ཟིན་པར་བརྡུགས། ཅི་རྨི་བྱས་པས་སྤྱང་ཁུ། གཅེར་བུ་
གཡང་ས་རྣམས་ཤས་ཆེ་ཟེར། འོ་ན་སླ་ཡིས། དེ་ལ་སེམས་བཟུང་བྱས་པས་དེ་ནུབ་རང་ཟིན།
ནི་གུ་བ་དུག་སྦྲུལ་རྨི་ན་བྱ་ཁྱུང་བསྒོམ་པ་སོགས་བྱེད། དེ་ཡང་རུང་མོད། འདི་པ་འཇིགས་ཤིང་
ཡ་ང་བ་ཅི་བྱུང་ཡང་རྨི་ལམ་ཡིན་སྒྱུ་མ་ཡིན་སྙམ་དུ་དགེ་སྦྱོར་དང་བསྲེ་བ་ཡིན་འདི་ཟབ་མོ་
ཡོད། བླ་མ་འཕགས་འོད་གཤེགས་དུས་སེམས་སྐྱོ་ནས་བླ་མ་དྲན་པ་ཞིག་བྱུང་། དེ་ནུབ་རྨི་
ལམ་བཟུང་། ཇོ་མཚོར་ཕྱིན། མཐའ་མ་མཚོས་འཁོར་འདུག །སྔར་འཚོ་བས་ཆུ་ཡང་མི་རྙེད་
པ་ཡོད་རྨི་ལམ་དུ་འདུག་སྙམ་ནས་དགེ་སྦྱོར་ལ་སེམས་བཟུང་བས་ཡུན་རིང་པོ་ཟིན་པ་བྱུང༌།
ཡང་རང་ཅག་གི་སློབ་མ་བླ་མའི་བླ་མ་ཟེར་བ་གཅིག །ཏི་སེ་ལ་སྒོམ་དུ་ཕྱིན་མར་ལམ་ཏི་སེའི་
བྱང་ན་མཚན་མོ་པྲེ་ཏ་པཱུ་རིའི་ཆུ་འབབ། སྟོབས་ཆུང་བས་མི་ཐར་བ་ལ། ཁོས་རྨི་ལམ་ཡིན་
པར་འདུག་སྙམ་ནས་ཆུའི་སྟེང་དུ་སྐྱིལ་ཀྲུང་བཅས། ཡེ་རེ་རེ་སོང་། གྲོགས་རྣམས་ཀྱིས་ཁོ་
ཆུས་ཁྱེར་ཟེར་ཐག་པ་བསྐྱུར་བས་སྣ་མོ་གཅིག་ཕོག་པ་དང་ཉམས་སད་ནས་བཅིངས་ཏེ་སོང་།
ཐག་པས་འཐེན། མ་ཤི་ཙམ་བྱུང་འདུག །ཡང་འཇིག་རྟེན་པའི་སྐབས་སུ། སངས་རྒྱས་སྟོན་
-388-

གསང་འདུས་ཁྲིད་ཡིག་ཆ་ལག་དང་བཅས་པ་བཞུགས།
པ་དཔོན་སློབ་གཉིས་ཀྱི་སློབ་མ་ལ། རྨི་ལམ་བཟུང་ལ་ངའི་མཛོད་ལ་ཅི་འདུག་ལྟོས་གསུངས།
སློབ་མས་བལྟས་པས། སང་ནངས་པར་ཅི་འདུག་གསུངས། བླ་མ་མི་བཞུགས་པར་འདུག་
ཞུས། འོ་དེ་ཀ་བླ་མ་གང་བཞུགས་སུ་འགྲོ་སྙམ་པ་བྱ་དགོས་པ་ཡིན་གསུངས། མཛོད་ན་ནག་
ཡོར་ཡོར་སུད་སུད་གཅིག་གདའ་ཞུས། འོ་དེ་ཀ་ཞིབ་ཏུ་དཔྱད་དགོས། ལག་ནོམས་བྱས་ན་
མར་བཏང་ཡིན་པར་ཤེས་ཏེ་གསུངས་སོ། །མདོར་ན་དང་པོ་འོལ་སྤྱི། དེ་ནས་ཇེ་གསལ་འགྲོ།
ཡང་ཀུན་མཁྱེན་ཟམ་པ་བས་ཉང་ཆུ་ལ་ཟམ་པ་བཙུགས་ཐམས་ཅད་ངོ་མཚར་ཆེ། གཙང་པོ་ལ་
བཙུགས་ན་ཟེར། སྐར་མ་པ་ལ་ཞུ་རུ་ཕྱིན་པས། སྐར་མ་པས་རྟོགས་ལྡན་གྲགས་སེང་ལ་ཨེ་
ཚུགས་ལྟོས་གསུངས། རྨི་ལམ་བཟུང་བས་མི་དཀར་པོ་གཅིག་བྱུང་། དྲིས་པས་ཚུགས་སོ། །མེའི་
ཟམ་པ་ཚུགས། རླུང་གི་ཟམ་པ་ཚུགས་ཟེར། དེར་ཚུགས་པ་འདུག་པས་ཁོང་གིས་ལན་བཞིར་
བཙུགས་ཀྱང་མ་ཚུགས། ཕྱིས་རྟོགས་ལྡན་ན་རེ། ངས་རྨི་ལམ་དཔྱོད་མ་ཤེས་འདུག །མི་ཚུགས་
ཟེར་བར་འདུག་པ་ལ་ཟེར། ཡང་མཚུར་ཕུར་སྐར་མ་པ་ལ་ཨུ་རྒྱན་པས་མཇལ་དུ་བྱོན་པས།
ཁྱོད་སྔོན་རྒྱ་གར་གྱི་གྱག་ཁྱེར་པུ་དྲི་བྱ་བ་ཡིན། སྡིག་ཅན་ཁྱོད་ཀྱི་གྲིབ་འོང་ང་མི་འཕྲད་ཟེར།
ངས་མཇལ་ཁ་ཨེ་ཁུགས་བལྟ་ཟེར། དེ་ནུབ་རྨི་ལམ་བཟུང་ནས་མཇལ་གསུང་གླེང་མང་པོ་
བྱས། ནངས་པར་གླེང་བས། སྐར་མ་པ་ན་རེ། ངས་རྨི་ལམ་དུ་སྒོ་གཅོད་པ་མ་བྱུང་བས་ལན།
ཁྱེད་རང་གིས་ཡང་འདང་ཆ་ཐེར་སྒབ་ནས་ཤ་ཁོག་ཁྱིས་ཁྱེར་ནས་ཟས་ཟེར། ཁོང་གིས་ཀྱང་རྨི་
ལམ་བཟུང་བ་ཤེས་པར་འདུག །ཡང་གྲུབ་ཐོབ་སྐྱེར་སྒང་པའི་ཉེ་ལོགས་ན། སློབ་དཔོན་
གཅིག་དབང་བསྐུར་བྱེད་པར་ཡོད་པ་ལ། སྐྱེར་སྒང་པའི་གསུང་ནས་ཉེ་གནས་ལ་མཆོད་པ་སྔ་
རུ་གྱིས། ཁོང་གི་དབང་ལ་བལྟ་རུ་འགྲོ་གསུངས། རྨི་ལམ་བཟུང་ནས་གཟིགས་སུ་བྱོན་པས།
སློབ་དཔོན་དེའི་གཡོན་ན་གཞི་བདག་མོ་དེ་བསྡད་འདུག །ཁོང་གི་དབང་ཚར་བ་དང༌། མོས་
མཆན་ནས་ཁྲག་གི་ལོང་མོ་གཅིག་བཏོན་ནས་སློབ་དཔོན་དེའི་མགོར་བླུགས་སོང་།
སང་
-389-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཁ
ནངས་པར་ཁྱེད་ཀྱི་དབང་དེ་ཉེས་ཡོད། ཐུགས་དམ་མཛོད། བར་ཆད་གཅིག་འོང་བར་འདུག་
བྱས་པ། སྐྱེར་སྒང་པའི་ཆགས་སྡང་ཡིན་ཟེར་ནས་མ་ཉན། ཟླ་གཅིག་ནས་སློབ་དཔོན་དེ་
དམར་ཤོལ་བྱུང་ནས་ཤི །ཡང་ཤངས་སྐྱེད་ཁ་བ་ཡིན་པའི་སྒོམ་ཆེན་དམ་པ་ཕྱར་ཟེར་བ། ནི་
གུ་ཆོས་དྲུག་པ་གཅིག །རྨི་ལམ་བདེན་པར་བཟུང་བས་སྨྱོ། རྨི་ལམ་གྱི་ཤབ་ཤུབ་མང་པོ་རང་
ལབ། ཁོང་ཕ་ཕད་གཉིས་ཁྲོ་ཕུར་བྱུང་། དགུན་སྡོད་པའི་ཙམ་པ་བྱས། དེ་ནུབ་རྒྱུག་པ་གཉིས་
རྨི་ལམ་དུ་བྱུང་། སང་རྒྱུགས་ཟེར་བའི་བརྡ་ཡིན་ཟེར་ནས་སོང་། གཞན་གྱིས་ཀྱང་ཁོང་ལ་རྨི་
ལམ་རང་འདྲི། ཁོང་ཡང་ཤད་ཀ་ཤད་པ་གཅིག་ཡོད་པས། སྟོན་པ་དཀོན་བཟང་ཟེར་བའི་
ཁམས་པ་གཅིག་བཤད་གསར་བྱེད་པའི་དངོས་པོ་བྱང་ནས་འོང་བ་དུས་ལ་མ་སླེབས། ཁོ་ལ་
ཁྱོད་ཀྱིས་རྨི་ལམ་བཟུང་ལ་ལྟོས་ཤིག །ཐོག་ཏུ་བྱུང་ན་བདེན་པ་ཡིན་མ་བྱུང་ན་ཁྱོད་ལ་འབྱུང་
མེད་པས། ད་ཕྱིས་རྨི་ལམ་བཤད་ན་བརྡུངས་བཏག་བྱེད་བྱས་པས། བརྡུང་ཤགས་མེད་རྨི་
ལམ་བཟང་བས་ཆོག་ཟེར། ནངས་པར་ཁོ་ན་རེ། བཤད་གསར་བ་གཞན་གྱི་ཆོས་གྲོལ། ཁྱེད་
རང་གི་མ་གྲོལ་ཙམ་ལ། མཛོ་རོག་པོ་རྭ་ཡོན་གཅིག་གིས་ཐོག་དྲངས་པའི་ཁལ་པ་བཅུ་གཅིག་
གིས་རྒྱབ་ཡོང་བར་འདུག་ཟེར། ཁོས་ཟེར་བ་བཞིན་བྱུང་། དེ་འདྲའི་མངོན་ཤེས་འདྲ་བ་འོང་
སྟེ༑ བདེན་འཛིན་བྱུང་ན་གགས་ཆེན་པོ་ཡིན། ཆོས་ཐམས་ཅད་བདེན་མེད་རྨི་ལམ་ལྟ་བུར་
ཤེས་དགོས་པ་ལ། རྨི་ལམ་བདེན་པར་བཟུང་ན་དེ་ལས་གགས་ཆེ་བ་མེད། འཇིག་རྟེན་འདས་
པའི་རྣམ་ཐར་སྐབས་སུ། ཨུ་རྒྱན་གྱི་ཧེ་རུ་ཀ་རང་བྱུང་ལྷ་ཁང་དུ་འགྲོ། མཁའ་འགྲོ་མ་ལ་
དབང་དང་གདམས་པ་ཞུ་སྙམ་རྨི་ལམ་བཟུང་ནས་ཕྱིན། འོད་ཟེར་སྣ་ཚོགས་ཀྱི་གུར་ཁང་
གསེར་གྱི་འགན་འཇི་ར་ཡོད་པའི་སྟེང་དུ་སླེབས་པ་དང་